Italio: Ekonomia kaj demografia situacio: de malbone al pli malbone
#000004
Dum la tragedioj [itale, same kiel ĉiuj sekvaj ligoj] ripetiĝas en la tiel nomata “Mare nostrum” (Nia maro) apud la bordoj de Lampedusa, kaj okupas la titolojn de la tradiciaj komunikiloj kaj de la sociaj retoj, italoj estas trafataj de ekonomia krizo kiu ne tendencas al solviĝo, la nombro de la malriĉuloj plu kreskas, kaj elmigro de la plej produktivaj fortoj pliiĝas.
#000006
En la dua duono de oktobro, la dosiero pri “la novaj malriĉuloj de la Bela Lando. La italoj kiuj helpas”, prezentita de la asocio de la rektaj kultivantoj ĉe la Internacia Forumo de Agrikulturo kaj Nutrado en Cernobbio, spegulas maltrankviligan situacion pri malsato en Italio.
En la blogo “” Gea Ceccarelli diras:
#000007
Laŭ la asocio, la italoj malriĉaj kiuj ricevis tra la kanaloj de neprofitcelaj asocioj pakaĵojn da nutraĵoj aŭ senpagajn manĝojn nombras preskaŭ 4,1 milionoj. Pli ol 303 000 el ĉi novaj malriĉuloj povis profiti je manĝoservoj, dum 3 764 765, hontante, preferis ricevi pakaĵojn hejme.
#000008
Krom 579 000 pli ol 60-jaruloj (pliiĝo je 14% kompare kun 2012) en Italio estas 428 587 infanoj malpli ol 5-jaraj, kiuj en 2013 bezonis helpon nur por trinki lakton aŭ manĝi, kun rekorda kresko je 13% kompare al la antaŭa jaro; sed kreskas je procento pli granda ol la averaĝo la nombro de maljunuloj, 578 583 super 65 jaroj (+14% kompare al 2012) kiuj devis peti pri nutraĵa helpo.
#000010
Ses italoj el dek tranĉis la elspezojn por nutrado, atinginte la plej malaltan nivelon en la lastaj dudek jaroj. En 2013 la kolapso progresis kun la italaj familioj kiuj tranĉis la aĉetojn de nutraĵoj, de la ekstra-virga oleo (-9%) al fiŝaĵo (-13%), de pastaĵo (-9%) de lakto (-8%), de la kamparaj legomoj kaj fruktoj (-3%) ĝis viando, surbaze de la datenoj Ismea-Gfk Eurisko rilataj al la unuaj ok monatoj de la jaro, kio rezultigas entute tranĉon de 4% en la elspezo por nutraĵoj de la italaj familioj.
#000012
Kvankam kelkaj politikistoj daŭre ripetas, ke la restarto estas proksima, oni vidas malboniĝon. La retejo termometropolitico.it mencias alarmajn nombrojn ilustrantajn la komplikecon de la labora situacio:
#000013
La okupitoj estas proksimume 22 349 000, kun malpliiĝo de 80 000 kompare kun la antaŭa monato kaj 490 000 kompare kun la antaŭa jaro; tiel la okupiteco falis ĝis 55,4%. La eŭropaj celoj por 2020 estas, male, 67%. La senlaboruloj, substrekas la Nacia Instituto pri Esploro, multiĝis ĝis proksimume 3 194 000. Sekve, la procento de neaktivuloj (inter 15 kaj 64 jaroj) estas 36,4%, kun kresko kompare al la antaŭa monato kaj al la antaŭa jaro.
#000014
La procento de senlaboreco estas ĉ. 12,5%, kresko je 0,1 procentoj kompare al la antaŭa monato kaj 1,6 en la antaŭaj dek du monatoj.
#000016
“Ne englutu la bufon!” [=Ne adaptiĝu al malplaĉaj cirkonstancoj] slogano de Codacons, prenita de Codacons.it
#000017
Se oni konsideras la diferencon de genro, la vira procento de okupiteco, 64,4, malkreskas je 0,1 % kompare al la antaŭa monato kaj 1,7 % laŭ jara bazo. Tiu ina, je 46,5%, malpliiĝas je 0,3 laŭ konjunkturaj parametroj kaj 0,7 procentoj kompare al dek du monatoj antaŭe. La procento de vira senokupiteco, male, restas senŝanĝa ĉe 12 kompare al la antaŭa monato kaj kreskas je 1,8 poentoj en la monatdekduo; tiu ina, ĉe 13,2%, kreskas je 0,3 poentoj kompare al la antaŭa monato kaj 1,3 sur jara bazo.
#000019
“Ĉi tiu krizo daŭros jarojn.” “Fine iom da stabileco.” Satira karikaturo de la artisto Altan.
#000020
Se oni analizas la datenojn de la Statistika Instituto aperintajn komence de oktobro, laŭ kiuj, en la unuaj ses monatoj de 2013 la aĉetpovo de la familioj montris malkreskon je 1,7% kompare al la sama periodo de 2012, en retejo consumerismo.it oni konkludas:
#000021
Esprimite per numeroj – kalkulas Codacons — estus kvazaŭ familio el tri personoj, dum nuraj ses monatoj, estus perdinta 594 eŭrojn (489€ familio el du personoj, 654€ familio el kvar), bato same nevidebla kaj katastrofa.
Se oni aldonas la datenon sciigitan antaŭ malmulte da tagoj fare de la Statistika Instituto, rilatan al 2012, kun perdo de la aĉetpovo je 4,7%, la bato estas kruela kaj havas dramajn konturojn. Dum unu jaro kaj duono estas kvazaŭ tripersona familio estus paginta nevideblan imposton de 2 236 eŭroj!
#000022
Malpli ol du junuloj el dek laboras, eĉ se oni devas konsideri ene de ĉi tiu dateno la malpliaĝulojn kaj sekve la studentojn. Fakte, la plej maltrankviliga dateno estas la junula senokupiteco, tio estas la procento de senlaboruloj sur la totala sumo de la okupitoj aŭ serĉantoj de okupo, kiu en septembro atingis 40,4, kresko je 0,2% kompare al aŭgusto kaj je 4,4% kompare al la jaro.
#000026
Sei milioni di senza #lavoro, metà di questi non lo cercano neppure piu’. E sono sopratutto #giovani sfiduciati. #crisi #disoccupazione
#000028
Ses milionoj sen #laboro, duono el ili eĉ ne serĉas ĝin plu. Kaj super ĉio junuloj estas senkuraĝigitaj. #krizo #senlaboreco
#000030
Pli ol 400 000 italaj magistroj aŭ doktoriĝontoj forkuris el Italio, kaj 59% de la gejunuloj restintaj volus iri eksterlanden pro manko de perspektivoj pri okupiteco en Italio.
#000036
Alia komplikaĵo estos en la itala demografia estonteco: en 2030, post 16 jaroj, la loĝantoj kun aĝo pli alta ol 65 jaroj estos pli multaj ol la generacioj pli aktivaj. Eĉ la alfluo de eksterlandaj enmigrantoj ne povos kompensi la mankon de fuĝantaj cerboj; la multaj freŝaj alvenoj estas ŝuldataj al aparta situacio en la Afrika Korno kaj en la arabaj landoj, sed la fenomeno estis jam reduktiĝanta; la nova celo estas landoj pli dinamikaj, ne Italujo de senokupiteco kaj krizo.
#000037
Kiel estas renkonti la frisan lingvon en preskaŭ ĉiu spaco en ĉiutaga vivo, eĉ rete, en Frislando, Nederlando
#000040
Ne estas mirinde, ke en EU kreskas nombro de maldungitoj, cxar pro automata produktado grave malkreskas nombro de dungitaj laborfortoj. Cxiu kompanio klopodas produkti laueble sen, au kun nur malmultaj laborfortoj, dume grave kreskas nombro de tiuj, kiuj ne plu havas salajron, do ne povas acxeti varojn.
temas pri duobla efiko de troa-produktado: 1) pro tio, cxar oni ne bezonas pli novajn varojn (tiuj malnovaj ankorau ja konvenas); 2) cxar nombro de acxet-kapablaj homoj grave malkreskas, dume kompanioj apenau laborigas homojn.
#000046